CELEX: C2005/271/44
Language: sk
Date: 2005-10-29 00:00:00
Title: Vec T-312/05: Žaloba podaná 9. augusta 2005 – Komisia Európskych spoločenstiev/E. Alexiadou

29.10.2005   
            
            
               SK
            
            
               Úradný vestník Európskej únie
            
            
               C 271/22
            
         Žaloba podaná 9. augusta 2005 – Komisia Európskych spoločenstiev/E. Alexiadou
   (Vec T-312/05)
   (2005/C 271/44)
   Jazyk konania: gréčtina
   Účastníci konania
   
      Žalobkyňa: Komisia Európskych spoločenstiev [v zastúpení: Dimitrios Triantafyllou a Dimos Nikolopoulos, advokát]
   
      Žalovaná: Effrosyni Alexiadou
   Návrhy žalobkyne
   
               —
            
            
               zaviazať žalovanú na úhradu sumy 26 068,11 EUR, ktorá zodpovedá čiastke 23 036,31 EUR istiny a 3 031,80 EUR úrokov z omeškania od 1. marca 2003 do 31. augusta 2005, Komisii,
            
         
               —
            
            
               zaviazať žalovanú na úhradu sumy 3,31 EUR úrokov denne až do úplného zaplatenia dlhu Komisii,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Európske spoločenstvo, zastúpené Európskou Komisiou, uzavrelo so žalovanou, ako členkou konzorcia, zmluvu č. G1ST-CT-2002-50227-PLASMALEATHER, ktorej predmetom bol osobitný program výskumu a technologického vývoja týkajúci sa spracúvania nepremokavej kože chladnou plazmou.
   Zmluva ustanovovala, že Komisia finančne prispeje na riadne uskutočnenie predmetného projektu úhradou sumy nepresahujúcej 832 362 EUR. V tomto rámci Komisia uhradila žalovanej prostredníctvom koordinátorky konzorcia preddavok 23 036,31 EUR.
   Žalovaná však bezprostredne po prijatí tejto čiastky vyhlásila koordinátorke, že zastavila výrobu kožených výrobkov, rozhodla sa orientovať svoje aktivity iným smerom, nemôže zaručiť úspešné uskutočnenie aktivít programu a domnieva sa, že je lepšie, ak opustí program na jeho začiatku.
   Aj keď žalovaná bola niekoľko krát vyzvaná, nevrátila späť sumu preddavku, hoci – čo koordinátorka potvrdila – sa nepodieľala na výskumných aktivitách, a teda nepoužila sumu preddavku na tento účel.
   Svojou žalobou chce Komisia dosiahnuť úhradu uvedenej dlžnej sumy a prislúchajúcich úrokov.